
লেরিক এহানাৎ প্রপদ এলা কতহানে ইমে কাব্যগীতি কতহানে থাইল। প্রপ্পদ 
উহানি দ্বিগুণ চৌগুণ ইত্যাদি করানির প্রয়োজন নেই। 

এলা এতার অধিকাংশ ১৯৭৯-৮০ ইঙ্গান্দর রচনা। আগে লেংকরেছু উতার 
তারিখ সুচীপত্ররমা আছে। 

শিল্পী শ্রীভারতচন্দ্র সিংহ গিরকে প্রচ্ছদর ছবিহান আকেিয়া লেরিক এহানর 
গৌরব বৃদ্ধি করেদিল। গিরকর পাংকাল নাপেইলে লেরিক এহান না নিকুলিলইছ। কবি 
শ্রীকান্ত সিংহ গিরকে ব্লক হংকরানির কামে হিনপাদিল। শ্রীমতী বিজয়লক্ষ্ী রাজকুমারীর 
রাধা হৌ খেয়া সংসারর অনিত্যতা উপলব্ধি করিয়া এলা কতহান লেংকরছুতা। উহানে 
সিজা গিথানকরে এলা আহানাৎ না য়ৌকরলে দশে লেখকরে লাল বুলতাই £ 


সারে গামা পাধা বিজয়লকষ্্ীর রাধা 

রেগা মা পাধা নি খাছি উতাই জানি॥ 
হাউপ্রেদা হাউধ্েদা ভালো খাঙে আরতাউ পানি ভালো 

খেরিগৎ নৌ বেয়া বেয়া খেইলে হারপানি॥ 


এহান কঠিনকোমল সুর লাগেয়া হেক আছুলিয়া দিতে রসভঙ্গ তালভঙ্গ ডাক 
করে দিবাং। অলমতি বিস্তরেণ। 


পারেঙর পিছেদে পৃষ্ঠাসংখ্যা, তার পিছেদে এলার ক্রমিক সংখ্যা। তারিখ 
, থাইলে উতারে রচনাকাল বুলিয়া হারপানি। * চিনএহান থাইলে ওহান প্রগদহান। 


বর্ণনাক্রমিক সুচী 


* অঙ্গ ঙালো হাদি ডালো আধার এহান গালো ১০/১১ খান্বাজ 
'আই আই তি এপেই ১৩/২৪ (১৯৬৩) 
আজি চারিবারা বুজিয়া জণ্ডের ১৯/৪৫ (১৯৭৪) 
আজি মধুষামিনী হপনে (বেহাগ, ত্রিতাল) ১২/২০ 
আজি ঠইগদে ব্রন আহান ১৮/৪০ বেহাগ 

* আধারে রাতি বর্তি নেয়ছে ১১/১৮ হামীর 
আয়নে হাওন ১৮/৪১ (১৯৬৪) 

* আহিগি বুজে চানা মনেয়া ১৬/৩৭ পূরবী 

* আহিদ্ধগি তোরে চেয়া আধারে আছে বয়া ১০/১ ললিত 

* আহিলে গালয়া প্রিয় ১০/৮ দেশকার 
এখুরুম মোরে হজাক করিয়া ১৭/৩৭ 
এ বাদলর আধার রাতি ২০/৪৯ 
এলাল খেলাল বিভুলা করিয়া ১৯/৪৫ 

* কতি মধুর তোর ৯/৫ আশাবরী 
কি কথা তোরে মি ১৭/৩৮ (১-৬-৭৪) 
কিয়া আজি ফুলে ডালে ৯/৩ কাফী 
কুঙ্গই আজি ঠইগ নেরগা ২০/৪৬ 

* কুঞ্জ পথেদে তিঙা বৌয়ে ৯/২ হামীর 

* কোন পথগদে আহর যারগা ১৪/২৭ 

* খয়াহানি দিয়া চিরশান্তি ৯/১ ইমনকল্যাণ 
গিথানক অ গিথানক (বোউল) ১৪/২৯ (১৯৭৪) 
গোপন পথেদে ১৬/৩৫ 


* চারিবারা মেঘে ৯/৬ মারওয়া 
* চির বিরহী-এ-ঠই এগ ১২/১৯ ভীমপলল্রী 
* চিরমধুর, পুণ্য ১০/১২ রামকেলী 
* জয় জয় প্রভু মঙ্গল ১০/১০ তোড়ী 
ঠইগ প্রেমরসে ২০/৪৭ 
ঠইগ বুজে নাছর তিতে ১৫/৩২ কেদার 
* তিহে দুঃখ, তিহে শান্তি ১১/১৭. ভূপালী 


তোর সুরগৈ বসন্ত বন ১৪/২৮ 


তোর সুরে সুরে ২০/৫০. আলাহিয়া বিলাবল (১৯৭৪) 


দুঃখল আই হারৌল আই ১৫/৩১ 
দুঃখহানল ধয়া দিং ১২/২২ 
নিক্কা দিনর দুঃখরমা ১৫/৩০ 
* নিত্য সুধা দিয়া ১১/১৩ কামোদ 
* প্রভূ ! আনন্দ পরমধাম ৯/৪ গৌড়সারঙ্গ 
* প্রভু! শূন্য দেহ মন ১১/১৪ মুলতানী 
* প্রেমরসে বুরেয়া ৯/৭ ছায়ানট 
ফুলগি জঙিল ভ্রমরা গেলাগা ১৬/৩৪ 
ফুলে ফুলে বুলে ঝুলে ১৩/২৩ বোহার) 
ব্রনে আজি মৃদঙ্গর ১৮/৪২ (১৯৭৪) 
বসম্তর ফুলডালহান ১৩/২৪ 
বাজানে বাশিগ বাজানে ১৪/২৬ 
* মহারাজ রাজেশ্বর ১১/১৬ (হিন্দোল) 
মাদানে যেবাকা শাতইলা ১৬/৩৩ 
* মালতী বকুল শাতছেতা ১১/১৫ বসন্ত 
মিঙালে সাজেয়া দিলে ১৯/৪৪ 
মেঘে বেলিহানে ১৭/৩৯. (২-৬-৭৪) 
মোরে কিয়া থইলে এপেই ২০/৪৮ 
সালছে চুল শিলো শিলো ১২/২১ (১৯-১-৭৪) 


১ 
খয়াহানি দিয়া চিরশান্তি ধামে নেগানে মোরে প্রিয় প্রভু 
নুপুর মধুর মধুর বাজেয়া হে ॥ 
অন্ত নেয়ছে শূন্য আধারে মায়া মোহল বুলে বুলে 
আছ প্রভু পথে পথে 
দেহ মন নেগা তোর সালে সাজেয়া হে॥ 


২ 
কুঙ্জ পথেদে তিঙা বৌয়ে আজি কাদিয়া কাদিয়া আছে প্রিয়তম 
বিরহ বাদলে কেতকী তমালে বেলাছেতা ছেয়াহানি ; 
উতলা অছে যমুনা পানি--রাতিহানো লালনিতে কিমে॥ 


তি 
কিয়া আজি ফুলে ঙালে হৃদি অন্তরে অমৃত বুজেছে 
পথে খয়াহানি কার-এ॥ 
এরে দেহ মন হারৌহানে বাজিয়া হে বাসেয়া থায়া 
লাজে নুগেয়ে বয়া আছেতারে ॥ 

শ. 
প্রভু! আনন্দ পরমধাম দেহাদে, হৃদিপতি মনোরঞ্জন।॥ 
হৃদিগ মাময়া অছু অন্ধ, হরাদে দুঃখ, মৃত্যু, ধন্ধ; 
প্রেমময় অনন্ত সুন্দর। 


& 
কতি মধুর তোর মিগাল হে, ালে ঙালে বুজেছেতা॥ 
চির মারুপ অয়া আহিলে হৃদিগদে 
আধারে তোরে বিসারেয়া যিতেগা ॥ 

৬ 
চারিবারা মেঘে বুজেছে প্রাণকান্ত! কালা অছে বাদলে॥ 
প্রিয়তম! কুরাঙো তি থাইলে॥ 

ন্‌ 
প্রেমরসে বুরেয়া দেয়ানে প্রভু হৃদি এগ-_সুমধুর লীলাল ॥ 
তি পরম প্রেমময় 
প্রিয়তম! মিতে কিয়া হৃদি বুজে নাপাছু॥ 


| 
আহিলে ঙালয়৷। প্রিয়__বুজিয়া দ্বধগি অন্ধ আহি 
মাঙছে ধন্ধ হাবি সুখ অপার দিলে নাই॥ 
মুকুলিত অছে কমল-খয়া বুজিয়া হৃদি এগ আজিতে 
মধুর রস ডালনে জনমে মোরে ॥ 


৯ 
আহিদ্ধগি তোরে চেয়া আধারে আছে বয়া 
কাদে কাদে নিরন্তর বিরহল॥ 
বুকগ বুজে দুঃখসাগর--অন্ত নেই চারিবারা 
তিতে পুণ্য ঙালে ইঙাল ঙাল।॥ 


১০ 
জয় জয় প্রভু মঙ্গল 

বিশ্ব বুজে চরণে খুত্তল অন্তর দিং হে 
জয় পুণ্য, জয় পূর্ণ, হৃদিগদে বিরাজিত 
ধন্য ধন্য প্রেম ডালিয়া তি দিলে॥ 


১১ 
অঙ্গ গালো হৃদি ঙালো আধার এহানো ঙালো 
মরণ ডালো তারে পেয়া জনমে ॥ 
আহি দ্ধগি আজি ঙালো, রাঙা খয়াহানি চেয়া 
হাবি ঙালো, সুধারসে ঙালো ঙালো সালোনে ॥ 
আহির পানিও ডালো, কঙালা করুণা পেয়া ঙালো মন 
অমৃত বরনে তিডিয়া ডালো সংসার হে। 
প্রেম রসে তিরাসো ালো, মাধুরী পেয়া হাবিতা ঙালো 
দিয়া দুঃখ প্রিয় ডালো, প্রিয়তম ঙালোনে ॥ 
১২ 
চিরমধুর, পুণ্য, প্রেমপূর্ণ, সুধাসাগর ! 
মোরে তি চরণে জঙাদে পরম রতন প্রভু ॥ 
কামনা হাবি মোর__প্রেমরসে মিটা দিয়া 
মঙ্গল খয়াদে জঙেয়া করেদে মনোহর 


১৩ 
নিত্য সুধা দিয়া কান্ত ! তিরাস হানি 
মিটা দেয়াহে তিঙেয়া অমতে, ভক্তকাম কক্সদ্রম॥ 
তিতে নাথ দয়াধন,. 
পদ্কমলে চিরদিন রতি থয়া দেহাদে চিরধাম | 


১৪: 
প্রভু! শুন্য দেহ মন চিরপথে তি নেয়া 
এমাটিকো মাময়া আছু দুঃখ বিরহল | 

রুনু রুনু রুনু নৃপূরধ্বনি বাজে বাজে নুংশি য়া 
পুণ্য, পূর্ণ করেদে হৃদি চিরন্তন পথেদে ॥ 


১৫ 
মালতী বকুল শাতছেতা ফুলবনে__ঙালছে চারিবারা 
এ হৃদিগতৌ আহেছে বসন্ত, মধুর খুততল দেছে বুজিয়া॥ 
ঠইগ আজি বিভুলাগ অছে, চেয়া বিভুলা মালতী 
মধু মাতল মধুপ-_কুগ্রগ চঞ্চলেয়া পালছি॥ 


১৬ 
মহারাজ রাজেশ্বর, অসীম হে অপরূপ 
তোরে চেয়া হৃদি এগ আজি অছে মধুময়॥ 
প্রভু তোর মঙ্গলমন্দিরে মধুর মধুর সুরে 
আরতির তালে তালে হাবিতা দুঃখ হরাদের॥ 


১৭ 
তিহে দুঃখ, তিহে শাস্তি, তিহে বিরহ, তিহে মধুর 
তিহে সুধা সুমধুর, তিহে পরম প্রেমধন॥ 
নাথ, কান্ত, নিত্য, সত্য, লীলাময়, রসসাগর 
জনমে সেচাদেয়া হে হাবিতা মিথ্যা কাম।॥ 

১৮ 
আধারে রাতি বর্তি নেয়ছে__মামছে চারিবারা 
তোরে চেয়া সালছে মন, দেহাদে তিতে দেহাদে পথ ॥ 
নানা পথে থায়া বুলিয়া, নাপাছু কইতে চিরপথ 
আজি তিতে মুঙে আয়া দেহাদে পথ জনমে মরণে॥ 


১১ 


১২ 


১৯ 
চির বিরহী এ-ঠই এগ সালছেতা তোর পথে 
তি ঙক্করিয়া দ্বিআাতে মিলন মধুর করেদে॥ 
অনন্ত পথ মুঙেদে__প্রাণমন দুঃখময় 
সঙ্কটে বুজা রাতিহালে, আইনে প্রিয়তম ঙালয়া॥ 


২০ 
আজি মধুযামিনী হপনে বাহেছেতা 
তনুমন বিধুরা অনুরাগে উতলা ।॥ 

এরে কুগ্তবনে তা কিয়া নাহেছেতা 
লাহুলে এ-পূর্ণিমা মডে মঙে গলেছেতা 
অছি যুখী মালতী কুহু তানে চঞ্চল 
কিসাদে হৃদি এগ ধরানি আজিহান।॥ 


২১ 
সালছে চুল শিলো৷ শিলো থার 
তমাল বনে তিঙা পথে কার॥ 
বিরহী ঠই বুলে বুলে সকয়া নুয়া ফুলে ফুলে 
প্রিয় সালে অছে হাহাকার | 
আকুল বনে সারাদিনহান 
নিকৃকরের বিরহর তান। 
আহির পানি জঙে জঙে. কাদের কিয়া নঙে নডে 
বেদনাহান লয়নিতে নার।॥ 


২২ 
দুঃখহানল ধয়া দিং খয়া তোর, 
আধার হৃদিগ এখুরুম তিতে খানিকরে ঙালকর॥ 
কুরাং মাধুরী আছে পালে পাল : কুরাং আছৎ অয়া তিতে ডাল 
কোন মন্দিরে মৃদঙ্গ বীণা বাজিয়া হারৌ অর॥ 
আহির পানিল আছু মিতে এরে মামর হাদিৎ বয়া 
দূরেই হানাৎ বাজের নূপুর বুজে তোর চিরখয়া। 
ও খয়াহান এ-বুকে পড়ক ঠইগর ঘুম হজাক করক 
তোর প্রেমহান দুঃখর গজে মাঠিয়েয়া চালকর॥ 


সত 
ফুলে ফুলে বুলে বুলে ভ্রমর কিহান মাতরতা 
কুড়ি এগি কারে চেয়া হারৌহানে শাতরতা | 
কার সুরগ বেলির রঙে সাজলো আজি নুয়া মঙে 
নীলুয়া হাক! তিও কিয়া বাধনহানি নাথরতা ॥ 
খৌরাঙে কার আজি বনে বৌ এহানো আহেছে 
বিভুলাগ চারিবারা নুংশিহানাৎ বাহেছে। 
পথে পথে থমক দিয়া বসন্তহান নাছের কিয়া 
মোর হৃদিগৌ কার সালেদে আতদ্বহানি পাতরতা ॥ 


২৪ 
বসন্তর ফুলডালহান আজি মিতে আনলু নাই 
নেনারকা তি আইনে এপেই আইনে আই। 
নাদেহেছু তোরে মিতে সুরগ শিচিল হুনেছু 

তোর সালেদে বয়া বয়া হপন মাহেই বুনেছু 
উতার হাদিৎ আজির দিনে লুক লুকা নাউতে থাই 
দক্ষিণ বৌ তাপো তাগো খৌরাঙহান শিলকরের 
ইচুদিনর আহির পানিৎ মুকসিহানি তিলকরের। 
কার বানাহান মঙে রঙে রাঙা অয়া শাতছে 

হাবি তোরাং কাৎ্করেছে, আকতা কিতাউ নাথছে 
নুংশি সুরে কাদাৎ আয়া, হুভুমেতে দূরেই নাই॥ 


২৫ 
আই আই তি এপেই মধুরাতি এহানাৎ 
পূর্ণিমা জোনাকর ফাদ্ধুন রাতিকার 
চারিবেদে হারৌ অছে মালতী মালিকার  হপনর এ বানাৎ॥ 
বনে বনে নুংশিপা রৌহান বুজেছেতা 
ফুলরেণু খুততল বৌহানে বুনেছেতা। 
বসন্ত বনহানে মুকাদেছে রাধহান 
তি আয়া থয়ানে আজি মোর আতে. আতহান 
যিকগা মাওয়া আমি দ্বিয়গিরেহে পানাৎ॥ 


১৩ 


২৬ 
বাজানে বাশিগ বাজানে হৃদিং তিতে 
মোর গারি এগ তোর বানালহে সাজানে প্রিয় আজিতে।। 
মালতীরে কতি পূর্ণিমাহানে সাজারতা কুঞ্জবনরে বৌহানে আয়া নাছারতা 
হাবিগদে থায়া করর বিভুলা কিহান করতু মিতে॥ 
আছিলু বাসেয়া পথগদে চেয়া গিঠে গিঠে ফুলডাল 
খাংতা দেহুরি চারিবারাহান তোর রূপলহে ঙাল। 
আনেছৎ সুর আনেছৎ আজি নুয়াএলা এখুরুম মোর ঠইগ বুজিয়া কর খেলা 
তোর নুংশিল বাহিয়া যিংগা তোর এলা দিতে দিতে ॥ 
২৭ 
কোন পথগদে আহর যারগা হারনাপেয়া মি থাইলু 
কিসাদে দিতৌ ফুলডালহান এবাকাউ উপ নাইলু॥ 
বাসেয়া থাইতু মিতে কোন পথে কিসাদে যারগা, আটিয়া না রথে? 
উতলা আহিগ্ি পানিয়ে মামর উতাউ পথেদে আইলু ॥ 
কিয়াকা এসাদে খেলারতা তিতে হৃদিগ বানাল বাধিয়া। 
আহির আধারে গিয়াও থাকগা মরণ এহানে তোরেতে পাকগা 
চরণ পড়েছে মরণর গজে উহানল মিতে ডাইলু।॥ 
২৮ 
তোর সুরগৈ বসন্তবন সকলো আজি আয়া! 
ফুলর কুড়িরে কতিল বানাল বেড়ারগা থায়া থায়া॥ 
আসাংপা পাতা কেথকে কঙালা অরগাতা মিাল এহানে তোর ঙালহান লরগাতা 
হপন-মাধুরী থারতা মায়ার ঢউঅর গজেদে ঙায়া॥ 
হারৌহানি তি শিলকরে দিলে ডেঙে ডেঙে গাছে গাছে 
তোর খুত্তলে চারিবারাহান বুজিয়া সাজিয়া আছে। 
তোর নাছাহানে হাবি নাছুয়ার তিতে আজি ঘুঙে নায়া॥ 
২৯ 
গিথানক অ গ্িথানক এগদে তি চা, 
তোর কঙালা হৃদিৎ আজি বানাল কেথক লাগিলতা॥ 
কারেল মি দিতু পাস্তাম্না থাম্পালগ তোর নাছে মান্না করেছে তান্না। 


১৪ 


মেইথঙে তোর ভ্রমরাগ অছে কিয়া বিভুলাগ মধু পিয়েরতা। 
শাহহান চেয়া পাহরলু মি কার বারাদে অনা এফির জোনাকহান না ভ্রমরা॥ 


৩৩ 
নিকৃকা দিনর দুঃখরমা তি বাশিগ বাজার বয়া 
হারৌহানাৎ শাতরগাতাক মধুর সুরগ অয়া॥ 
কিসাদে করিয়া মোরে তি বাধলে আহির পানিও খামনি নাদলে 
পাহুরানি তোরে নাদর মোরে তি দুরেইহানাৎ য়া ॥ 
হৃদির গোপন আধার সাগরে ছনৌরি. তোর ডাক 
পথেদে গেলেগা কুঙ্গছই মোরে মাতের ঘরে তি থাক ॥ 
পেয়া নাপেয়াও বিরহ এহান কুরৌ বুজিয়া দের তোর দান 
তিতে আয় এরে আহিগির .পানি খয়াহান বুজে লয়া॥ 


রি চে 

দুঃখল আই হারৌল আই, আইনে নিককা দিন 

আধারে তি আই, মিঙালেউ আই থয়া তি খয়ার চিন॥ 
পুজাৎ আহি সাজেছে আসনে আহির পানিৎ আহিছ তি মনে 

ঠৃকরলে তিতে মাঠিয়া দিছহা ককইবতা এ হিন॥ 

তোরে বিসারেয়া সালয়া গিয়াও .নাপেইলু নাই তোরে 

পথ না চিনিয়া ঘিতেগা পথেদে থইলে বিভুলা করে। 
এবাকা তি আই মি বাসেয়া থাং চরণ দ্বহানি আহি বুজে চাং 

খয়ার নুপুর বিরহী হৃদিৎ বাজকনে বিন ঝিন।॥ 


চে 
ঠইগ বুজে নাছর তিতে জনমে মরণে 
তালে তালে বাজের পুংলল তোর দ্বিচরণে।। 
ডালে মামে নিকৃকালেহে হারৌহানাৎ ঠুম তালেহে 
বানা নুংশি, আহির পানিৎ, বাদলে বরনে॥ 
জোনাকে তেরায় মধুর তালহান হুনিয়া৷ বাসেয়া 
রাতি এহান তোর সালেদে দিতারা সাজেয়া ॥ 
মোরে তিও খানি সাজা নিজর আতে তালহান বাজা 
তোর খয়াদে জনম এহান--হজাকে হপনে॥ 


১৫ 


১৬ 


৩৩ 
মাদানে যেবাকা শাতৈলা ফুল নিংশিং অয়া তোরে 
আহিগির পানি জঙিয়া পড়িল বুকগ তিঙিল মোর-এ॥ 
কঙালা পাতার আসাংপা বন নিককরে নিককরে॥ 
হৃদিগর জ্বালা কিসাদে জুরানি উতলা দ্বিয়গি আহি 
চারিবারা চেয়া যেগদেও পার তোর মায়াহানি মাহি। 
কারাং মাতানি তোর য়ারি হানি কোন পথগদে তোরে বিসারানি 
তিতে মাতেছিলে বার আহিতেই ফুল শাতনির পরে ॥ 


৩৪ 

ফুলগি জঙিল ভ্রমরা গেলাগা সাৈলে তিও হায় 
জনম এহান ডাহেছিলু তোরে আইনে জনমে আই) 

মিকুপ আহানো নাগেছেগাতাকো বসন্তবন চাম নাইলাকো 
আরাক খানি তি বাসানে এপেই এমাটিক ত্বরা নাই॥ 
চারিবারা চেয়া নিককারলেহে অইতৌ নিংশিং 
বিয়ানে মাদানে আহিগির পানি নাইতই আর থিং। 

তোর পথ চেয়া কই দিন থানা আহিগি বুজিয়া কিসাদেতে পানা 
তোর নিংশিঙে হৃদিৎ যেবাকা কাটাল বিধেইতাই।॥ 


৩৫ 
গোপন পথেদে ঠইগৎ আয়া সকইলে 
রাতিহান হাবি উতলা করিয়া তি থইলে ॥ 
আছ্কুতা এলাল অয়া মি হজাক তোর সুরগরে পাহুরানি নাক 
ঙালছে তেরাগি বিয়ান পরেদে মতইলে॥ 
তোর সুরগল দেহবীণা এগ বাজবতা 
দিনহান হাবি গারিগ বুজিয়া সাজবতা। 
লুকেয়া লুকেয়া দুঃখহানাৎ আহিতেই আরো তি মোরে চানাৎ 
'আহির পানিল হৃদি এগ খানি নগইলে।॥। 


৩৬ 
আহিগি বুজে চানা মনেয়া 
আছু মিতে বয়া আজি 
চেয়া চেয়া আছু বাসেয়া পথেদে তারে বিসারেয়া 
হৃদি বুজে তাতে আহেছে॥ 


৩৭. 

এখুরুম মোরে হজাক করিয়া থই 
বকুল চামেলি ঘুমহান কাড়লই॥ 

হপনে দেহিং মি তারে বুলিয়া ঘুমে রাতিহান আছিলুতা কিয়া 
পথে পারা আছে কই তাতে মাতো কহী॥ 
নিবিল লাহলে এরে থংমেইহান 
সাজ এহানিও পেইলতা অপমান। 

এখুরুম আহি মেলিয়া মি থাং  হ্াদিগ বুজিয়া তারে মিতে পাং 
ঠইগ গারিগ তারকা গইগ অই॥ 


৩৮ 

কি কথা তোরে মি মাৎতৌতাক বিসারেয়া নাউ পাউরি 
লাজহানে মিতে মেইথংহান তুলিয়াও নাউ চাউরি ॥ 

তি মোর দুয়ারে পারাহান দিতে ওকৃকরানির সালে ভায়া মিতে 
গারিগ মোরতা নিক্করিয়াও দুয়ারে ধরিয়া থাউরি॥ 
গোধুলির বনে মেঘালা মাদানে ছেয়াগ কেথকে ডালল 
তোর সালে সিতে বর্তি লাগেয়া বাসেয়া আছিলু ঙালল। 

উগ নিবিল তিঙা বৌহানে উবাকা বাশিগ বাজিলতা চানে 
এবাকা আধারে মামে তি আহিতে মিও চৌহান নাউরি॥ 


৩৯ 
মেঘে বেলিহানে কি বানাহানরে মাদানে সাজেয়া থছিতা 
ছেরায় মারায় হপনে মিঙাঁলে কতি বিভুলাগ অছিতা।! 
ফুলর গত্ল তাপয়া তাপয়া বৌহানো থার উপেই নাপয়া 
”  মাতেরতা--কার সুরগরে তানু গারিগ বুজিয়া লছিতা॥ 
দূরেয়েদে থায়া আধার এহানে মাতের-_বাসেই খানিতে 


১৮ 


মি আনিং চারিবারা বুজে মোর নিবেদন হানিতে। 


বিয়ানে দিতৌ দুয়ার যুকেয়া যেহানি মাধুরী থছুতা লুকেয়া 


কারে চেয়া তানু জঙানিরসালে মোর. বুকগৎ বহিতা॥ 
8০ 
আজি ঠইগদে বরন আহান, আহেছে॥ 
তোর তিষা চুলে আহিগিয়ে মোরে ডাহেছে॥ 
মেঘালা এ দিনে হপনে হপনে কেতকী কদম শাতছেতা বনে 
বিরহ এহান_ তা লালয়া বাহেছে॥ 
দিনহান মোর লালর. লালে. তাপয়া 
হৃদিগ্ৎ তোর শাতহান থার নাপয়া। 
এরে এলাহান: তোরাংকিসাদে .  যিতইগাতাক.তি খানি মাতেদে 
দ্বিয়গি দ্বিপারে হাদিগ পানিল. পাহেছে॥ 
৪১ 
আয়নে হাওন, 
তোর বানার রসর ধারা 
হারৌ অছে কদম ফুলে পড়কনে॥ 
বনে বনে লাগক নাছা কেওয়ার আজি পূরক আশা 
তোর সুরগৈয়মুনাহান ঢউল_ উতলা. করকনে।॥। 
হাকে হাকে রহক মইবঙ, 
বনে বনে শিলকনে, মঙ ; 
পথ পাহরক বৌ -এহানে, সুরগ-বিলাক আনে আনে 
ফুলে পাতায় দিন এহানে সুর উগরে . ধরকনে॥ 
৪২ 
বরনে আজি মৃদঙ্গর মত্তধ্বনি, বাজেছে 
অক চঞ্চল এ নাছার তালে নাছেছে॥ 
মেঘর রঙে সাঙছে দিন ঙালহানর নেয়ছে চিন 
বৌহানেউমল্লারর . সুরগলহে বাহেছে॥ 
উতলা অছে-ঠইগ বার. যমুনাহান. আধারে 
দূরেয়ে আজি যারগা হৃদি নাউ মানিয়া বাধারে। 
হাওনে বনে শিলছে খেলা পুংললর তালল এলা 
বিজুলী ঙালে উজল. অয়া আধারে কতি সাজেছে। 


৪৩ 

এলাল খেলাল বিভুলা করিয়া থইলেতা হায় মোরে! 

ইচুদিন ঘুমে থদিলেতা কিয়া ঠুয়ছে এ ঠইগরে॥ 

বাকা কিয়া হাবি পাহরিয়া নাদলুতা হৃদিগরে ॥ 

আরতে গোপন নাকরি তোরে তি আজি এ বাদল দিনে 
দিনহান হাবি লরো -বারগাতা তোর, চিনহান বিনে ॥ 

জাঙর পারার রুনু ঝুনু রৌ 'আনক হৃদিৎ তোর খানি পৌ 

আহির পানিল কতিও বাসেয়া থাইতৌ মিতে ঘরে 


৪৪ 
মিঙালে সাজেয়া দিলে এ বিয়ানে কোন কথাহানি 
আধার আহিৎ দিলে আনিয়া কিসাদে নুয়া বাণী॥ 
মালতীর ডেঙে ডেঙে এলাল মাতেয়া : বাগে দিলে ঘুমহান কুড়িরে আতেয়া 
কিসাদে রচিয়! সুর তোর লগে কথাও মাতানি॥ 
হুনার কুপাঙ বুজে তোর সালে আনেছু বকুল 
তি আয়া নিজর আতে বানাপেয়া আগ দুগ তুল। 
তোর মাটিকর দান মোরাং নেয়ছে তোর সাজে আর হাবি কতিও লেয়ছে 
তি নিজে না মিলা দিলে তোর সুরে কিসাদে মিলানি॥ 


৪৫ 
আজি চারিবারা বুজিয়া জঙের তি দিলে বানার মিঙালে ঙাল 
মোর বুক এগ পাতিয়া থছুতা ডালিয়া দিছনে তি চিরকাল ॥ 
যে মিঙাল গাছে পাতারে মাতার বিয়ানে খুয়ারে আয়া মাঠিয়ার 
আধার বুকেদে চরণ বেলেয়া বাজেয়া আহের নুঙেই তাল ॥ 
আহি তিডেছিল জঙেছে পানিরে তোরকা কাদিয়া বাসেয়া হায়, 
ওতাৎ তোর মিঙাল হানিয়ে সাংকরেদের রঙহে নাই। 
ও রঙে মোর. এ হৃদি এগরে (তোরকা সাজাং আজি নুয়া করে 
_. খুত্তল দিং তোর দ্বিচরণে, করিং তোরকা মিতে নাপাল।। 


১৯ 


৪৬ 
কুংগই আজি ঠইগ নেরগা কাড়লয়া 
আহিবগি তারে নাদেহের কিয়া থাং হায়॥ 
তার বীণাগৎ মধুর রাগিণী বাজের সাজের এ-মোর হৃদিগ হাবিগ 
গুন গুনেয়াও সুরগই তারে .পথগ দেহার | 
৪৭ 
ঠইগ প্রেমরসে তিঙা দেয়াহে মোর 
নাইলে আজি এ মামে পানা তোরে পানা কিমে॥ 


জনমহানাৎ পানা কিমে মরণহানাৎ পানা কিমে 
হারৌয়ে পিয়মে, নুঙেয়ে নুংশিয়ে, আহিরপানিৎ পানা কিমে॥ 
৪৮ 
মোরে কিয়া থইলে এপেই হায়! 


দুঃখ এহান পিদা দিয়া গারে। 
তোর বানাহান বিসারেয়া আছু 
ডালে মামে, পথে পথে, দুরেয়ে হায়॥ 
হৃদিৎ বাজের তোর বাশিগ 
বসন্তর ফুল রঙে, বাদলর বরন ধারাৎ। 
তোরে কুরাঙো বিছারতুগা এ বিদেশে  হায়॥ 
৪৯ 
এ বাদলর আধার রাতি, হে ইতাও! বরনে বরনে, 
চঞ্চল বকুলে তমালে কি সুর ডালিয়া করলে উতলা ॥ 
মিও অভিসারে আয়! নুঙেয়ে নিকরেছে কুঞ্জবনে 
হৃদিগ গারিগ তোর সুরে বুরাদিং॥ 
৫০ 

তোর . সুরে সুরে সুমধুর রাগ্িণী বাজেছে 

চারিবেদে শাতো শাতো চরণে সাজেছে॥ 

পাতে পাতে দ্বিয় আতে তুলে তুলে হাতে হাতে 

এ পৃথিবী গারগৎ বুজেয়া নাছেছে॥ 

মি আনেছু বাশিগরে নিজে তি ধরিয়া 

তোর সুরে সুর দিয়া আজি ল বরিয়া 

খুতল দিং তোরে সুর উগ দেনে মোরে 
যেগ সুরে ইচুদিন লুকেয়া ডাহেছে॥ 


৯ 
ব্রজেন্জকুমার সিংহ সম্পর্কে মন্তব্য আহান 

-“সিভাপতি জগৎ মোহন সিংহ গিরকে হারৌএ আকয়া সভাহানর হাদি 
মেরাকে কবি গিরকরে বারো ধন্যবাদ জানেয়া্া্রাবণ আহান দিল। সভাপতি 
গিরকে হারৌপা ভাষালো৷ মাতে দিল-_ 

“আমার বিছুপরিয়া মণিপুরী সাহিত্যরমা গোকুলানন্দ গীতি্বামী দৌ অনার 
পিছে আমি জবর হিনপেয়া আছিলাৎ, আমার সাহিত্য এহান কিসাদে অইতয়তা! 
আজি আমি “দ্বিতীয় গীতিত্বামী” আগ গেইলাং-_আমার সাহিত্য সম্পর্কে 
হিনপানির কারণ নেই।”.. 


স্মারকণ্রন্থ ঃ বিঞ্ুপ্রিয়া মণিপুরী সাহিত্য সম্মেলন 
বিষুরিয়া মণিপুরী সাহিত্য পরিষদ 
(শিলচর শাখার ঠৌরাডে) 
২৪ শে মার্চ ১৯৭৩ 


